**Ministru kabineta noteikumu projekta “Grozījumi Ministru kabineta 2000.gada 2.maija noteikumos Nr.164 “Kārtība, kādā tiek aprēķinātas un atmaksātas valsts sociālās apdrošināšanas iemaksas un aprēķināts un pārskaitīts solidaritātes nodoklis”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2000.gada 2.maija noteikumos Nr.164 “Kārtība, kādā tiek aprēķinātas un atmaksātas valsts sociālās apdrošināšanas iemaksas un aprēķināts un pārskaitīts solidaritātes nodoklis”” (turpmāk – noteikumu projekts) mērķis ir noteikt solidaritātes nodokļa atmaksas metodiku un kārtību, lai nodrošinātu solidaritātes nodokļa daļu sadalīšanu un pārmaksātās solidaritātes nodokļa daļas atgriešanu nodokļa maksātājam.Noteikumu projekts stāsies spēkā vispārējā kārtībā pēc tā pieņemšanas Ministru kabinetā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atbilstoši 2018.gada 20.decembrī Saeimā pieņemtajiem grozījumiem Solidaritātes nodokļa likumā, likums papildināts ar 6.2pantu, kas nosaka nodokļa maksāšanu taksācijas un pēctaksācijas periodā. Likuma 6.2panta ceturtajā daļā iekļauts deleģējums, ka pārmaksātā nodokļa atmaksas rezumējošā kārtībā aprēķināšanas metodiku un atmaksas kārtību nosaka Ministru kabinets, un šā likuma pārejas noteikumu 6.punktā noteikts, ka Ministru kabinets izdod minētos noteikumus.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Solidaritātes nodokļa likuma redakcijā, kas bija spēkā līdz 2019.gada 2.janvārim, bija noteikts, ka solidaritātes nodokļa likme ir tāda pati kā valsts sociālās apdrošināšanas obligāto iemaksu likme, un tas tiek sadalīts un novirzīts – veselības aprūpes pakalpojumu finansēšanai, fondēto pensiju shēmas dalībnieka kontā (ja persona ir fondēto pensiju shēmas dalībnieks), privātajā pensiju fonda pensiju plānā, iedzīvotāju ienākuma nodokļa kontā un valsts pensiju speciālajā budžetā. Kārtību un termiņus, kādos Valsts sociālās apdrošināšanas aģentūra (turpmāk - VSAA) aprēķina un pārskaita solidaritātes nodokļa daļas, nosaka Ministru kabineta 2000.gada 2.maija noteikumi Nr.164 “Kārtība, kādā tiek aprēķinātas un atmaksātas valsts sociālās apdrošināšanas iemaksas un aprēķināts un pārskaitīts solidaritātes nodoklis” (turpmāk – noteikumi Nr.164).No š.g. 3.janvāra spēkā ir grozījumi Solidaritātes nodokļa likumā, kas nosaka citu solidaritātes nodokļa likmi, sadalījumu, pārmaksātās solidaritātes nodokļa daļas atmaksāšanu solidaritātes nodokļa maksātājam. Ņemot vērā iepriekš minēto, lai nodrošinātu solidaritātes nodokļa sadalīšanu, aprēķināšanu un pārmaksātās solidaritātes nodokļa daļas atgriešanu solidaritātes nodokļa maksātājam, ir jāveic grozījumi noteikumos Nr.164.Noteikumu projekts paredz:- noteikt kārtību, kādā uzskaita, aprēķina, pārskaita solidaritātes nodokli un veic pārmaksātā nodokļa atmaksu rezumējošā kārtībā;- noteikt, ka VSAA atmaksā pārmaksāto solidaritātes nodokļa daļu pašnodarbinātajiem, iekšzemes darba ņēmējiem pie darba devēja – ārvalstnieka un ārvalstu darba ņēmējam pie darba devēja ārvalstnieka, kuri ir veikuši valsts sociālās apdrošināšanas obligātās iemaksas;- noteikt, ka no speciālajiem budžetiem veiktās valsts sociālās apdrošināšanas iemaksas netiktu ņemtas vērā un atmaksātas darba devējiem, pašnodarbinātajiem, iekšzemes darba ņēmējiem pie darba devēja – ārvalstnieka un ārvalstu darba ņēmējiem pie darba devēja ārvalstnieka;- noteikt, ka, ja tiek samaksāts solidaritātes nodokļa parāds, par periodu, kas ir vecāks par 3 gadiem pirms taksācijas perioda, tad tas paliek speciālajā budžetā nepersonificēts;- noteikt, kā VSAA rēķina pārmaksāto solidaritātes nodokli un kā atgriež pārmaksāto solidaritātes nodokļa daļu solidaritātes nodokļa maksātājam (Ievērojot likuma “Par iedzīvotāju ienākuma nodokli” 15.panta pamatprincipus attiecībā uz nodokļa likmes noteikšanu ienākumam, ja ienākumu izmaksas vietā nav iesniegta algas nodokļa grāmatiņa, ieturot iedzīvotāju ienākuma nodokli no noteikumu projekta 16.2. apakšpunktā minētajām pārmaksātajām valsts sociālās apdrošināšanas obligātajām iemaksām, tiek piemērota iedzīvotāju ienākuma nodokļa likme  23 procentu apmērā);- noteikt, ka Valsts ieņēmumu dienests (turpmāk – VID) par pārmaksātajām valsts sociālās apdrošināšanas obligātajām iemaksām informē elektroniskās deklarēšanas sistēmā;- noteikt, ja tiek samaksāts solidaritātes nodokļa parāds par 2018.gadu, tad solidaritātes nodoklis tiek sadalīts un pārskaitīts atbilstoši tiesiskajam regulējumam, kas bija spēkā 2018.gadā. |
| 3. | Projekta izstrādē iesaistītās institūcijas un publiskas personas kapitālsabiedrības | VSAA. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Solidaritātes nodokļa maksātāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar.  |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, publicējot uzziņu par noteikumu projektu Labklājības ministrijas mājas lapā internetā, lūdzot sniegt priekšlikumus līdz 2019.gada 3.jūnijam. |
| 2. | Sabiedrības līdzdalība projekta izstrādē | Līdz 2019.gada 3.jūnijam priekšlikumi netika saņemti. |
| 3. | Sabiedrības līdzdalības rezultāti | Noteikumu projekta saskaņošanas gaitā, pēc tā izsludināšanas Valsts sekretāru sanāksmē, tiks izvērtēti saņemtie iebildumi un priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA un VID. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nebūs nepieciešama.Noteikumu projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Labklājības ministre R.Petraviča

12.07.2019 12:09

825

A.Dreimane, 67021562

Airina.Dreimane@lm.gov.lv